**Klubin LCIF-koordinaattorin koulutus – Ohjaajan opas**

Tämän oppaan tarkoitus on antaa ohjeita ja suosituksia klubien LCIF-koordinaattoreiden koulutusta varten. Tässä oppaassa viitataan seuraaviin ensisijaisiin asiakirjoihin:

* Klubin LCIF-koordinaattorin opas
* Klubin LCIF-koordinaattorin koulutuksen esitelmät (PowerPoint-esitelmät)
* Koulutusesitelmän testit

Ohjaajan opas kattaa kaikki koulutusohjelman osat, mukaan lukien oppimistavoitteet ja keskeiset viestit. Voit myös käyttää valinnaista aktiviteettiopasta keskustelun ja aktiviteettien pohjana kunkin osion päätteeksi.

Sinua myös kehotetaan huomioimaan tarpeen mukaan Kampanja 100:n lisämateriaalit, kuten esitteet, lahjoitussitoumuskortit, taskuoppaat jne. Harkitse lisäksi kirjoitusvälineiden ja paperin tarjoamista osallistujille muistiinpanojen tekemistä varten.

Muista: klubien LCIF-koordinaattorit ovat suorin yhteytemme klubeihin. He ovat osallistumisen esikuvia muille jäsenille toimimalla lahjoittajina, puolestapuhujina ja vapaaehtoisina. On tärkeää, että kerrot oman tarinasi ja innostuksestasi LCIF:ää ja Kampanja 100:aa kohtaan, jotta hekin tulevat vakuuttuneiksi ja innostuvat johtamaan näyttämällä esimerkkiä! Varmista kussakin osiossa annettujen tärkeiden viestien lisäksi, että korostat seuraavia teemoja koko koulutuksen ajan:

* Klubien LCIF-koordinaattorit ovat säätiön suorin yhteys klubeihin sekä maailmanlaajuisen tiimimme tärkeä osa.
* Osallistuminen on erittäin tärkeää – kaikkien ja kaiken tasoisten lionien kannustaminen osallistumaan on erittäin tärkeää menestyksemme kannalta.
* Tarinan kertominen LCIF:n vaikutuksesta lionien työhön antaa klubin jäsenille kytköksen antamisen tärkeyteen.

Ota yhteyttä LCIF:n alueelliseen kehitysjohtajaasi tai -asiantuntijaasi sekä moninkertaispiirisi koordinaattoriin, jos tarvitset lisätukea.

**1. WEBINAARI:** LCIF:n ja Kampanja 100:n esittely

Aloita esitelmäsi lyhyellä tervetulotoivotuksella ja esittelyillä (dia 2).

*Osa 1: LCIF:n esittely*

Diat: 3–12

Koordinaattorin opas: 4

Oppimistavoitteet:

* LCIF:n tehtävä ja tavoitteet
* LCIF:n vaikutus maailmassamme
* Miksi lionien tulisi lahjoittaa LCIF:lle

Keskeiset viestit:

* + LCIF on meidän säätiömme, joka auttaa paikkakuntiamme
	+ Säätiö rahoittaa lionien tekemää työtä

Kun osio on saatettu päätökseen (valinnainen):

* Kysy koordinaattoreilta, oppivatko he mitään uutta tai yllättävää LCIF:stä
* Pyydä koordinaattoreita kertomaan tarina LCIF:n vaikutuksesta heidän paikkakunnillaan tai kerro oma LCIF-tarinasi

*Osa 2: Kampanja 100:n esittely*

Diat: 13–16

Koordinaattorin opas: 4

Oppimistavoitteet:

* Kampanja 100:n tavoitteet ja vaikutus
* Miten Kampanja 100 tulee vahvistamaan LCIF:ää
* Kaikkien lionien Kampanja 100:aan ja LCIF:n toimintaan osallistumisen tärkeys

Keskeiset viestit:

* Kampanja 100 vaikuttaa perustavanlaatuisesti säätiöön ja tukee kaikkia maailmanlaajuisia avustuskohteitamme
* Pyydämme kaikkia lioneita osallistumaan lahjoittajina, puolestapuhujina ja vapaaehtoisina

Kun osio on saatettu päätökseen (valinnainen):

* Kysy koordinaattoreilta, mitä *Kampanja 100: LCIF:n palveluvoimaa* merkitsee heille
* Kysy heiltä, mitä he pitävät roolinaan Kampanja 100:ssa
* Kerro, miksi olet innoissasi Kampanja 100:sta

*Osa 3: Oma roolisi*

Diat: 17–18

Koordinaattorin opas: 3

Oppimistavoitteet:

* Klubin LCIF-koordinaattorin roolin neljä keskeistä elementtiä

Keskeiset viestit:

* Sinä olet klubin ja LCIF:n välinen yhteys
* Sinä autat lioneita osallistumaan säätiön toimintaan kertomalla tarinasi, laatimalla suunnitelman, kokoamalla tiimin ja keräämällä varoja

Kun osio on saatettu päätökseen:

* Kysy koordinaattoreilta, vastaako tämä heidän odotustaan tästä roolista, ja jos ei, miksi
* Kutsu koordinaattorit esittämään rooliinsa liittyviä kysymyksiä, jotta voit käsitellä ne esitelmän toisessa osassa

*Osa 4: Seuraavat vaiheet*

Diat: 19–20

Koordinaattorin opas: Ei sovellu

Oppimistavoitteet:

* Tutustu seuraaviin vaiheisiin suhteessa LCIF:ään ja Kampanja 100:n esittelyyn

Keskeiset viestit:

* Käytä opasta resurssina
* Tutustu verkkosivustoomme saadaksesi lisätietoja LCIF:stä ja Kampanja 100:sta

Kun osio on saatettu päätökseen:

* Jaa testi kaikille
* Anna koordinaattoreille aikaa tehdä testi itsenäisesti ja kerro sitten oikeat vastaukset tai tehkää testi yhdessä ryhmänä

Tässä kohtaa on hyvä pitää lyhyt (5–10 minuutin) tauko esimerkiksi virvokkeiden noutamista varten.

**2. WEBINAARI: Mitä voit tehdä**

*Osa 1: Neljä vaihetta menestykseen*

Diat: 2–3

Koordinaattorin opas: Ei sovellu

Oppimistavoitteet:

* Käykää läpi klubin LCIF-koordinaattorin roolin neljä keskeistä elementtiä, jotka johtavat koordinaattoreiden menestykseen

Keskeiset viestit:

* Sinä voit auttaa lioneita osallistumaan säätiön toimintaan kertomalla tarinasi, laatimalla suunnitelman, kokoamalla tiimin ja keräämällä varoja

Kun osio on saatettu päätökseen:

* Jatka seuraavaan osioon: tämä osio on tarkoitettu kiinnittämään klubien LCIF-koordinaattoreiden huomio rooliinsa ja siihen, mitä he voivat tehdä onnistuakseen – koulutuksen loppuosa koostuu tästä

*Osa 2: Kerro tarinasi*

Diat: 4–8

Koordinaattorin opas: 5–6

Oppimistavoitteet:

* Ymmärrä, miten lionien kokemuksista voidaan koota hyvä tarina
* Tarkasta, mistä kampanjaan liittyvät resurssit löytyvät verkkosivustolla

Keskeiset viestit:

* Innostuksesi ja motivaatiosi osoittaminen on kaikkein tärkeintä
* Markkinointityökalut auttavat muita lioneita muistamaan viestisi

Kun osio on saatettu päätökseen (valinnainen):

* Laita Kampanja 100:aan liittyviä markkinointimateriaaleja kiertämään
* Kerro, mitkä ehdotukset ja materiaalit ovat hyödyttäneet sinua eniten
* Kehota koordinaattoreita täyttämään oppaan lopusta löytyvä tarinankertomisopas koulutuksen jälkeen

*Osa 3: Laadi suunnitelma*

Diat: 6–15

Koordinaattorin opas: 7–10

Oppimistavoitteet:

* Miksi on tärkeää laatia suunnitelma
* Miten tavoite valitaan
* Malliklubin vaatimukset ja tärkeys

Keskeiset viestit:

* Suunnitelmat ovat elintärkeitä klubin aktiviteettien ohjaamiseksi ja klubin johtamiseksi menestykseen vuosi vuoden jälkeen
* Sisällytä suunnitelmaasi kaikki varainkeruustrategiat: yksittäisten jäsenten tekemät lahjoitukset, varainkeruutapahtumat, lahjoitukset klubin rahastosta ja paikallisilta yrityksiltä ja ei-lioneilta saatava tuki
* Lionit reagoivat tavoitteisiin hyvin
* Maailmanlaajuinen tavoitteemme kerätä 300 miljoonaa dollaria on sama kuin 100 dollaria jäsentä kohti vuodessa
* Valitse vähintään yksi neljästä avainsaavutuksesta, jotta klubisi pääsee alkuun tätä tavoitetta kohti tänä vuonna
* Malliklubien vähimmäistavoitteena on 750 $:n jäsenkohtainen keskiarvo, joka sisältää kaikki 1. heinäkuuta 2017 ja 30. kesäkuuta 2022 välisenä aikana kerätyt varat

Kun osio on saatettu päätökseen (valinnainen):

* Kerro omat tavoitteiden asettamiseen liittyvät ensireaktiosi ja miten esitit asian alueellasi
* Kysy koordinaattoreilta, onko heillä kysyttävää suunnitelman laatimisesta, tavoitteen asettamisesta tai malliklubiohjelmasta

*Osa 4: Kokoa tiimi*

Diat: 16–19

Koordinaattorin opas: 11–13

Oppimistavoitteet:

* Miten saada ylimääräistä vapaaehtoistukea klubissa
* Mitä ominaisuuksia etsimme mahdollisista toimikunnan jäsenistä
* Miten piirin LCIF-koordinaattorin kanssa toimitaan yhteistyössä

Keskeiset viestit:

* Klubin kaikille jäsenille on tarjolla jokin rooli
* Käytä piirikoordinaattoria resurssina ja pyydä häneltä lisäapua

Kun osio on saatettu päätökseen (valinnainen):

* Kysy koordinaattoreilta, uskovatko he haluavansa perustaa Kampanja 100 -toimikuntia omissa klubeissaan
* Kerro, miten toimit parhaiten yhdessä muiden kanssa sekä tiimiin kohdistuvista odotuksistasi
* Pyydä koordinaattoreita kertomaan, mitä odotuksia heillä on johtajuutesi ja tukesi suhteen

*Osa 5: Kerätkää varoja*

Diat: 20–36

Koordinaattorin opas: 14–19

Oppimistavoitteet:

* Miten jäseniltä pyydetään henkilökohtaista tukea
* Keskeisiä huomioon otettavia seikkoja varainkeruutapahtumia varten
* Miten klubin rahastosta tehtävästä lahjoituksesta saadaan suurin hyöty
* Miten paikallisilta yrityksiltä ja ei-lioneilta pyydetään tukea

Keskeiset viestit:

* Osallistuminen on erittäin tärkeää. Kaikenlaisella osallistumisella on merkitystä!
* Johda näyttämällä esimerkkiä ja tee oma sitoumuksesi.
* Tarjoa tunnustusta eräänä kiitoksen muotona.
* Usean eri strategian omaksuminen antaa koko klubillesi useita tapoja osallistua ja tukea niin LCIF:ää kuin Kampanja 100:aa

Kun osio on saatettu päätökseen (valinnainen):

* Kerro omat syysi sille, miksi lahjoitat, sekä omat kokemuksesi, kun olet pyytänyt muita lioneita tukemaan LCIF:ää
* Pyydä koordinaattoreita antamaan esimerkkejä varainkeruutapahtumista, paikallisilta yrityksiltä saatavasta tuesta tai siitä, miten he ovat aiemmin käyttäneet klubin rahastosta tehtyjä lahjoituksia
* Kysy, onko heillä kysyttävää tunnustuksen antamisesta
* Ohjaa koordinaattorit verkkosivustolle, jolta he saavat lisätietoa eri tavoista tehdä lahjoituksia

*Osa 6: Alkuun pääseminen*

Diat: 37–40

Koordinaattorin opas: 20

Oppimistavoitteet:

* Tutustu seuraaviin vaiheisiin auttaaksesi koordinaattoreita pääsemään alkuun klubeissa tehtävässä työssä

Keskeiset viestit:

* Tee oma lahjoitussitoumuksesi
* Ota yhteyttä piirikoordinaattoriisi, jos sinulla on muuta kysyttävää tai jos haluat pyytää häntä puhumaan klubissasi
* Täytä tarinankertomisopas
* Ala pohtimaan tavoitetta, jonka asetat klubillesi tänä vuonna

Kun osio on saatettu päätökseen:

* Jaa testi kaikille
* Anna koordinaattoreille aikaa tehdä testi itsenäisesti ja kerro sitten oikeat vastaukset tai tehkää testi yhdessä ryhmänä
	+ Ajan niin salliessa voit myös harkita tarinankertomisoppaan täyttämistä ja pyytää koordinaattoreita kertomaan omat tarinansa ryhmälle
* Anna yhteystietosi
* Tarjoudu vastaamaan vielä auki jääneisiin kysymyksiin tai sovi keskustelevasi henkilökohtaisesti kunkin koordinaattorin kanssa

Päätä koulutus kiittämällä koordinaattoreita heidän ajastaan ja osallistumisestaan (dia 41), kerro olevasi innostunut työskentelemisestä heidän kanssaan ja muistuta heitä, että tulet olemaan heihin yhteydessä tulevien viikkojen aikana.